open-index/open-wikipedia-markdown huggingface dataset:
Breilivatn (Nissedal)

**Breilivatn** (også skrevet **Breidlivatnet**) er en innsjø øst i Nissedal kommune, ved grensa til Drangedal. Det naturlige utløpet til nabovannet Holmvatn er demmet opp og vannføringen overført til Breilivatn gjennom en kort kanal. Breilivatn har utløp via noen mindre vann til Buvasselvi og Suvdøla i Drangedal, hvor vannføringen brukes til kraftproduksjon i Suvdal og Nye Suvdøla kraftverk.

## Fotnoter



## Referanser
Edmund Kemper

**Edmund Emil Kemper III** (født 18. desember 1948), også kjent som **«The Co-ed Killer»**, er en amerikansk seriemorder som var aktiv i California på begynnelsen av 1970-tallet. 

Han startet sitt kriminelle liv ved å drepe begge sine besteforeldre da han var 15 år gammel. Kemper drepte og lemlestet senere seks kvinnelige haikere i Santa Cruz-området. Han myrdet sin mor og en av hennes venner før han overga seg til myndighetene noen dager senere. Etterforskningen bekreftet at han hadde en IQ på 145. Han er 2,06 meter høy og veide 140 kg. Han ble funnet skyldig i november 1973 i åtte tilfeller av drap. Han ba om dødsstraff, men i stedet fikk han livsvarig fengsel uten mulighet for prøveløslatelse. Kemper soner i California State Prison Solano.

## Referanser


## Eksterne lenker
* 
* 
*
Skattesanksjon

**Skattesanksjon** er økte skatteinntekter ved at ulike skattytere eller ulike typer aktiviteter skattlegges hardere enn det som følger av det generelle regelverket. Skattesanksjoner utgjør differansen mellom skatt etter den avvikende regelen og skatt etter referansesystemet. Hva som defineres som en skatteutgift er således avhengig av hva som anses å være sammenlikningsgrunnlaget.

Hvorvidt det er snakk om en skattesanksjon eller en skatteutgift avhenger også av hvordan referansesystemet er utformet. Skatteutgifter medfører redusert skatt i forhold til et gitt referansesystem. En skattesanksjon innebærer derimot at enkelte skattytere eller enkelte typer aktiviteter får høyere skatt enn det som er vanlig.

Begrepet «skatteutgift» ble offisielt brukt første gang i 1968, da USA la fram sitt første skatteutgiftsbudsjett. I 1984 la OECD første gang fram en rapport om 11 av medlemslandenes erfaringer med beregning av skatteutgifter. Mange land publiserer jevnlig oversikter over skatteutgifter. I Nasjonalbudsjettet 1999 ble en slik oversikt publisert for første gang for Norge. Etter dette har Finansdepartementet årlig presentert en oversikt over skatteutgifter og -sanksjoner i nasjonalbudsjettene.

## Eksempel på skattesanksjon
I Norge er CO2-avgiften er en miljøavgift, og satsen pr. utslippsenhet burde være lik for alle anvendelser. Det er imidlertid ulike satser for ulike produkter og anvendelser. Bensin er ilagt en høyere CO2-avgift enn den generelle CO2-avgiften på mineralolje. Hvis den den generelle CO2-avgiften på mineralolje utgjør referansesystemet, vil den høye CO2-avgiften på bensin være en skattesanksjon.

## Referanser
Hypertermofile organismer

**Hypertermofile organismer** er organismer som kan leve i ekstremt varme omgivelser — fra 60 °C og oppover. Optimal temperatur for de fleste hypertermofile organismer ligger over 80 °C. De fleste hypertermofile organismer hører til det biologiske riket arkebakterier (*Archaea*),  som inneholder mange mikroorganismer med uvanlige krav til livsbetingelser, sammenfattet under betegnelsen *[[Ekstremofile organismer|ekstremofile]]*. Men også noen ekte bakterier (fra riket * Bacteria*) er i stand til å tåle temperaturer på rundt 100 °C. Mange hypertermofile kan også overleve i miljøer med andre ekstreme utfordringer, som høy surhetsgrad eller et høyt nivå av UV- eller gammastråler.
Strømningspumpe

**Strømningspumper**, også kalt **rotodynamiske pumper** eller **kinetiske pumper** er en av de to hovedkategoriene av pumper. Den andre er fortrengingspumper. Strømningspumper deles igjen inn i radial- og aksialpumper. Ei sentrifugalpumpe er ei radial strømningspumpe, fordi fluidet blir pressa ut langs radien til drivakselen. Ei propellpumpe er ei aksial strømningspumpe, der strømmen ut av pumpa går langs akselen.
Flashback (film)

***Flashback*** er et italiensk krigsdrama fra 1969 regissert av Raffaele Andreassi. Norske Fred Robsahm spiller hovedrollen. Filmen handler om en tysk skarpskytter som sovner på vakt og oppdager at troppen har forlatt ham. Han blir dermed overlatt til seg mot fiendtlige styrker som er i ferd med å rykke inn i området. Han begynner så å reflekter over sitt eget liv og overgangen fra menneske til sadistisk morder. 

Filmen fikk flere priser; Golden Globe Foreign Press, Grillo Silver Premium (St. Vincent), Turisme & Entertainment Award og en Silverstar ved filmfestivalen i San Francisco. Den ble valgt inn i Cannes Filmfestival 1969 og nominert til Gullpalmen. Publikum i kinosalen stod å klappet etter filmens slutt. 

## Skuespillere
* Fred Robsahm - Heinz Prüller
* Pilar Castel
* Dada Gallotti
* Sandra Dal Sasso
* Gianni Cavina
* Antonietta Fiorito
* Pietro Bonfiglioli
* Gabriele Fornacioni
* Vittorio Gobbi

## Referanser


## Eksterne lenker
*
Tyskerjentene: historiene vi aldri ble fortalt

***Tyskerjentene: historiene vi aldri ble fortalt*** er en sakprosa-bok av Helle Aarnes, utgitt i 2009.

Boken handler om de såkalte Tyskertøsene, norske jenter som hadde romantisk omgang med tyske soldater under andre verdenskrig. Boken forteller historien til flere av disse jentene, blant annet om en som måtte gi fra seg sitt barn, en som ble lobotomert og en som ble deportert til Tyskland.

Forfatteren mottok i 2008 Den store journalistprisen for hennes artikkelserie «Tyskerjentene» i Bergens Tidende. Boken ble nominert til Brageprisen i 2009 i kategorien sakprosa. Boken er også planlagt utgitt som film.

## Annen litteratur
* Terje Andreas Pedersen: *Vi kalte dem tyskertøser*, Scandinavian Academic Press/Spartacus Forlag (2012) ISBN 978-82-304-0086-9
* Ebba D. Drolshagen: *De gikk ikke fri: kvinnene som elsket okkupasjonsmaktens soldater*, Oktober forlag (2009) ISBN 978-82-495-0592-0
* Kåre Olsen: *Krigens barn: de norske krigsbarna og deres mødre* Aschehoug forlag (1998) ISBN 8203290906
* Vidar H. Grønli: *Kjærlighet under hakekorset*, Tiden forlag (1989) ISBN 8210032313
* Astrid Daatland Leira: *Kjærligheten har ingen vilje: norske tyskerjenter bak jernteppe og Berlin-mur* Tiden forlag (1987) ISBN 8210030922
* Sigurd Senje: *Dømte kvinner: tyskerjenter og frontsøstre 1940-1945* Pax forlag (1986) ISBN 8253013841

## Se også
*Tyskertøs
*Lebensborn
*Det norske landssvikoppgjøret
*Frontsøster

## Eksterne lenker
* Omtale hos De norske Bokklubbene
* Omtale hos NRK
Antrodiaetidae

* *[[Aliatypus]]*
* *[[Antrodiaetus]]*

**Antrodiaetidae** er en gruppe (familie) av edderkopper som tilhører den forholdsvis primitive gruppen Mygalomorphae. Disse edderkoppene finnes nesten bare i USA.

## Utseende
Antrodiaetidae tilhører gruppen mygalomorfe edderkopper, der chelicerene har klør som peker bakover. De er middelsstore til nokså store (5-25 mm), kraftige edderkopper med særlig kraftige bein. De er ikke påfallende hårete, virker ved første øyekast nesten nakne, og er brune på farge, gjerne noe blanke, beina gjerne litt rødlige. De åtte øynene sitter samlet i et rektangulært område foran på forkroppen, de fire bakerste øynene er gruppert i ett par på hver side, de fire fremste danner en tverrlinje med lik avstand mellom de fire. Chelicerene er store, klørne peker bakover og litt innover. Bakkroppen er gjerne forholdsvis liten bortsett fra eggfylte hunner. Den har en oval. mørk plate foran på ryggen. Bakerst er det to par spinnvorter, de ytre er lange og tre-leddete, de indre er kortere, en-leddete og litt kølleformede. Hannens palpeorganer (parringsorganer) er formet som en enkel sprøyte.

## Levevis
Som de fleste mygalomorfe edderkoppene sitter de gjerne stille inne i en silkekledt gang og venter på at byttedyr skal passere innen rekkevidde. Hos noen arter er inngangen til tunnelen litt opphøyet som et lite tårn.
Åpningen blir lukket av en foldet dør eller en fall-lem av silke og planterester.

## Utbredelse
Denne familien er nesten utelukkende utbredt i USA, der de finnes både i den østlige og den vestlige, men ikke i de sentrale delene. I tillegg er det kjent to arter fra Japan.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe mygalomorfe edderkopper, Mygalomorphae
***** Overfamilie Atypoidea
****** Familie Antrodiaetidae Gertsch, 1940
******* Slekten *[[Aliatypus]]* Smith, 1908 – 11 arter, alle i USA
******* Slekten *[[Antrodiaetus]]* Ausserer, 1871 (synonym *[[Atypoides]]*) – 21 arter, 2 i Japan, resten i USA

## Eksterne lenker
* 
* Bilder av en ''Antrodiaetus''-art
* Bildegalleri over nordamerikanske arter
Kjell Grønner

**Kjell Grønner** (født 14. oktober 1935  i Bergen) er en norsk teolog som har hatt en rekke prestestillinger. I perioden 1965–72 var han ungdomsprest i Bergen KFUM, hvor han særlig er kjent for å ha startet den første norske Ten Sing-gruppen i 1967. Grønner etablerte også Shalom ungdomssenter i Bergen 1972–74. Han var generalsekretær i Norges kristelige ungdomsforbund 1974–82, fengselsprest i Bergen kretsfengsel 1982–86, leder av Kalfarkollektivet behandlingssenter for rusmiddelavhengige 1985–94. I 1994 var Kjell Grønner initiativtager og leder for Kalfarhuset ettervernsenter for tidligere rusmiddelavhengige.

Fra 1981 til 1985 var han vararepresentant til Stortinget for KrF, han har også vært medlem av Bergen bystyre for partiet. Grønner har også vært medlem av Det kriminalitetsforebyggende råd. I 2009 engasjerte Grønner seg i kampen mot den kjønnsnøytrale ekteskapsloven, hvor han blant annet holdt appell på Festplassen.

## Heder
* Kongens fortjenstmedalje i gull
* Folkekirkeprisen
* Regjeringens kriminalitetsforebyggende pris
* Betaniaprisen

## Referanser


## Kilder
* *Kjell Grønner 80 år*. Fødselsdagsomtale i Aftenposten 14. oktober 2015 side 59
Unix System Laboratories

**Unix System Laboratories** (**USL**) var et IT-selskap fra USA som ble opprettet i 1989 som en del av Bell Laboratories. I 1990 ble det slått sammen med UNIX Software Operation, som også var en underavdeling av Bell Laboratories. Selskapet fikk da ansvaret for utviklingen av og lisensieringen av Unix, og ble et heleid datterselskap av AT&T.

I juni 1993 ble USL oppkjøpt av Novell, sammen med alle dets patenter, varemerker og lisenskontrakter.
Demetrio Albertini

**Demetrio Albertini** (født 23. august 1971) er en italiensk tidligere fotballspiller som tilbragte størstedelen av karrieren i AC Milan der han vant fem ligamesterskap og en mesterligatittel. Han har spilt 79 landskamper for , deriblant i fotball-VM i 1994 og 1998 og fotball-EM i 1996 og 2000. Albertini var midtbanespiller og kjent for sitt blikk for spillet og sin gode pasningsfot.

## Klubbkarriere
Albertini ble født i Besana i Brianza som ligger i provinsen Milano. Han tilbrakte sine ungdomsår i junioravdelingen til AC Milan og debuterte for klubben som 17-åring i 1989. I 1990/91-sesongen var han utlånt til Calcio Padova, men i den påfølgende sesongen etablerte han seg i Milan-laget. Han spilte fast i de neste fjorten sesongene og vant fem Serie A-titler (1992, 1993, 1994, 1996 og 1999). Han var også med på å spille Milan fram til tre mesterligafinaler på rad fra 1993 til 1995, med seier i 1994. Han spilte omtrent 300 seriekamper og 41 europacupkamper for laget.

Etter at Albertini forlot Milan i 2002 var han innom flere forskjellige klubber. Han spilte for Atletico Madrid, SS Lazio, Atalanta BC og FC Barcelona, men aldri mer enn en sesong i hver klubb.

## Landslagskarriere
Albertini debuterte for Italia mot  i 1991 og deltok på OL-laget i 1992. I 1994 var han etablert på landslaget og spilte fra start i alle kampene da Italia tok seg til VM-finalen, der det ble tap for  på straffeparkkonkurranse. Albertini skåret i straffekonkurransen. I 1998 var han også med på det italienske laget som denne gangen røk ut i kvartfinalen mot . Igjen kom tapet etter straffesparkkonkurranse, men denne gang var Albertini en av dem som bommet. Totalt fikk han 79 landskamper og skåret tre mål.

## Referanser


## Eksterne lenker
*
Benetéau

**Benetéau** er en av verdens største produsenter av seil- og fritidsmotorbåter og har produksjonsfasiliteter i Frankrike og USA. Seilbåtprodiksjonen har flere linjer med First og Oceanis båtene samt Lagoon katamaraner. I Norge har modellene First Class 8 og First 31.7 fått betydning som entypekjølbåter. 

## Eksterne lenker
Benetéau hjemmeside
Unni Larsen

**Unni Larsen Fjeldstad** (født 1959) er en norsk tidligere toppsyklist og hundekjører, med fire kongepokaler, tre nordiske mesterskap og 19 NM-gull, hvorav ett i hundekjøring.

Hun syklet først for Bærum, så for Ullensaker.
Mot slutten syklet hun for Eidsvoll SK og la opp i 1993
etter en prolaps like før VM.  Larsen er forøvrig møbelsnekker av utdanning
og har jobbet innen utdanning.

## Meritter
* NM i landeveissykling.
** Fellesstart:  Seier i 1983, 87, 88, 89
** 30 km tempo:  Seier i 1977, 78, 82, 84 og 86.
** Bane: Seier i 1978
** Lagtempo: Seier i 1984, 86, 87, 88, 89 og 92
* Kongepokal mottatt i 1982, 84, 86 og 87
* NM i hundekjøring: 1984 (stafett)
* Postgiro Norway: Seier i 1983.
* Nordisk mesterskap
** Fellesstart:  Seier i 1986, 87 og 88 
** Tempo:  Seier i 1983,
* Olympiske leker
** Sommer-OL 1984:  Individuell landevei: nr. 4
** Sommer-OL 1988:  Individuell landevei: nr. 20
* VM i sykling:  Nr. 5 i 1986
* Verdenscupen i sykling: Nr. 4 i 19??

## Referanser


## Litteratur
* 

## Eksterne lenker
*
Motif

**Motif** er navnet på et grafisk brukergrensesnitt basert på vindussystemet X, som kjører på Unix og andre POSIX-kompatible operativsystemer. Motif er også navnet på et widgetverktøy for utvikling av programvare på slike plattformer. Motif oppstod i juli 1989 som en konkurrent til OPEN LOOK på Unix arbeidsstasjoner. Det er idag den grunnleggende byggesteinen i Common Desktop Environment.

Motif API er definert gjennom standarden IEEE 1295. Versjon 2.1 av Motif støtter Unicode, som har fått stor utbredelse i mange flerspråklige datasystemer.

Utseendet til Motif er preget av firkantede «meislede», tredimensjonale effekter på de ulike delene av brukergrensesnittet &ndash; menyer, knapper, rullegardin-knapper, tekstbokser, og lignende.

Motif ble konstruert for å ligne på datidens Microsoft Windows og OS/2s Presentation Manager, og Microsoft spilte en nøkkelrolle i utformingen av den opprinnelige stilguiden.

Motif ble utviklet av Open Software Foundation (OSF), som nå er blitt en del av The Open Group og ble derfor noen ganger kalt **OSF Motif**.

**Motif toolkit** var den første implementasjonen av Motifs API. Det finnes også en Open Motif, som blir lansert under mer liberale lisenser. Prosjektet LessTif er en implementasjon som er fri programvare, lisensiert under GNU Lesser General Public License.
## Eksterne lenker
*
Motif (andre betydninger)

**Motif** har flere betydninger:

* Motif er et grafisk brukergrensesnitt og et widget verktøy for vindussystemet X
* Motif (band) er en norsk jazzgruppe
* Yamaha Motif er en serie synthesizere fra Yamaha
Spirit (Eluveitie-album)

***Spirit*** er det første albumet til det sveitsiske folk metal-bandet Eluveitie. Det ble utgitt 1. juni 2006 på Fear Records, men ble gjenutgitt i 2007 på Twilight Records.

## Sporliste
# «Spirit» – 2:32
# «Uis Elveti» – 4:24
# «Your Gaulish War» – 5:10
# «Of Fire, Wind & Wisdom» – 3:05
# «Aidû» – 3:10
# «The Song of Life» – 4:01
# «Tegernakô» – 6:42
# «Siraxta» – 5:39
# «The Dance of Victory» – 5:24
# «The Endless Knot» – 6:58
# «AnDro» – 3:41

## Referanser


## Eksterne lenker
*
Helle Aarnes

**Helle Cathrine Aarnes** (født 24. desember 1971) er journalist i *[[Bergens Tidende]]*, bosatt i Oslo.

Aarnes mottok i 2008 Den store journalistprisen for sin artikkelserie «Tyskerjentene» i *Bergens Tidende*. I 2009 ga hun ut debutboken *[[Tyskerjentene: historiene vi aldri ble fortalt]]* på Gyldendal forlag. Boken er planlagt filmatisert.

## Bibliografi
* 2009: *[[Tyskerjentene: historiene vi aldri ble fortalt]]* Gyldendal, ISBN 9788205390645

## Eksterne lenker
* Dagbladet – Von Trier-selskap lager norsk krigsfilm
* Journalisten.no – Den store journalistprisen til Helle Aarnes 
* Bergens Tidende – Artikkelserien «Tyskerjentene»
**  Tyskerjentenes livslange straff
**  Bill. mrk: Jentebarn gis bort 
** De brøt ingen lov
** «Åndssvake» tyskerbarn skulle i fangeleir
** Hvor mange var de egentlig? 
**  Moren lobotomert av norske leger
** Ville sende tyskerbarna til Australia
May Britt Nilsen

**May Britt Nilsen** (født 9. april 1958) er en norsk tidligere toppsyklist som representerte Sandefjord Sykleklubb og vant to nordiske og et tyvetall norske mesterskap.  

## Skøyter
Hun var blant landets beste i landsmesterskapet (skøyter) for jenter og fikk tredjeplass på 1000 meter for jenter 14 år i 1973 og annenplass på 1000 meter for jenter 15 år i 1974. Hun deltok også i Sprint-NM på skøyter junior 1974 på Valle Hovin i Oslo hvor hun ble nr. 8. Hun representerte Sandefjord Skøiteklub som skøyteløper.

### Personlige rekorder

## Sykkel
Som syklist var hun enda bedre: Allerede i 1973 vant hun alle ritt hun stilte opp i Norge og Sverige, og ble kalt *damenes [[Knut Knudsen]]*. Året etter var hun den første kvinnelige seierherre i et internasjonalt ritt.

Hun vant de fem første fellesstarter i NM i landeveissykling.  Karrieren syntes over i 1981.

## Meritter
* NM i landeveissykling
** Fellesstart:  Seier i 1974, 75, 76, 77 og 78.
** Tempo 30 km: Seier i 1976
** Lagtempo: Seier i 1979 og 1981
* Nordisk mesterskap (2 seiere)
** Fellesstart:  Seier i 1974 (Trondheim og 1979 Tammerfors)

## Referanser




## Eksterne lenker
* 
;Sykkel
*  Profil som May Britt Nilsen, og som May Britt Nielsen på The-Sports.org (noen resultater)
;Skøyter
Karstein Hansen

**Karstein Hansen** (født 14. september 1945 i Narvik død 19. mai 1979) var en norsk pianist og jazzmusiker, også kalt «Kassa» Hansen. Han spilte blant annet sammen med saksofonisten Kjell Bartholsen, med opptredener på Norsk jazzforbunds jubileumskonsert i 1973, Moldejazz i 1974 og Kongsberg Jazzfestival i 1976. Han var født og oppvokst i Narvik. Han døde 19. mai 1979 etter en kort sykdomsperiode

## Diskografi
* Kjell Bartholdsen: *Arctic Bird* (2008)
* Diverse artister: *Distant reports – Jazz from North Norway* (2001)

## Kilder
* *Cappelens musikkleksikon 3*

## Eksterne lenker
*
Seventh Wonder

__NOTOC__

**Seventh Wonder** er et progressiv metal-band fra Sverige.

Bandet ble etablert i 2000 av bassist , gitarist  og trommeslager . Senere samme år ble keyboardist  med i bandet. 

Bandet ga ut to demoer; *Seventh Wonder* (2001) og *Temple in the Storm* (2003) før debutalbumet *[[Become]]* kom ut i 2005.  På dette var vokalist . Vokalist Tommy Karevik ble med i bandet rett før utgivelsen av albumet, men deltar ikke på det, men derimot på de neste. Konseptalbumet *[[Mercy Falls]]* kom ut i 2008 og fikk meget bra kritikk. Bandets neste album (2010) var *[[The Great Escape (Seventh Wonder-album)|The Great Escape]]*, og til sporet «Alley Cat» ble bandets første musikkvideo laget. Albumet ble kåret til «Best Album 2010-2011» på en brukerbasert avstemning på nettsiden perfectprog.com.

24. august 2010 annonserte Andreas Blomqvist på ultimatemetal.com at Johnny Sandin trekker seg fra bandet, men vil fullføre planlagte konserter. Han trakk seg fra bandet av familiære årsaker, men også fra musikken for godt. Sandin hadde på dette tidspunktet fire barn med sin forlovede, og et til på vei. Ny trommeslager og erstatter ble  fra Lion's Share.

22. juni 2012 ble det annonsert på Kamelots hjemmeside at Karevik var bandets nye vokalist. På hjemmesiden til Seventh Wonder ble dette bekreftet, og opplyst at Karevik vil også fortsette å synge for dem.

## Diskografi
*2001: *Seventh Wonder* (demo)
*2003: *Temple in the Storm* (demo)
*2005: *[[Become]]*  
*2006: *[[Waiting in the Wings]]* 
*2008: *[[Mercy Falls]]*
*2010: *[[The Great Escape (Seventh Wonder-album)|The Great Escape]]*

## Medlemmer
;Nåværende
*Tommy Karevik – vokal (2005 – )
*  - bassgitar
*  - gitar
*  - keyboard
*  - trommer (2011 - )

;Tidligere
* - vokal (2002&ndash;2005)
* - vokal (2001)
* - trommer (2000&ndash;2010)

## Referanser


## Eksterne lenker
* 
* 
* 
* «Alley Cat» - bandets første musikkvideo hos YouTube
Martin Gould

**Martin Gould** (født 14. september 1981 i Pinner, London) er en engelsk snookerspiller.

Gould vant i 2002 det engelske amatørmesterskapet i snooker og kom samme år til semifinalen i det europeiske mesterskapet.

Han startet på main touren i 2003/2004-sesongen, men falt ut av denne etter kun en sesong. Hans beste prestasjon kom i kvalifiseringen til verdensmesterskapet, men han klarte ikke å kvalifisere seg til hovedturneringen. Deretter vant han sitt andre engelske amatørmesterskap i 2007 og returnerte til main touren for 2007/2008-sesongen. Etter sesongen var han rangert blant de 64 beste i verden.

Den påfølgende sesongen kvalifiserte han seg til UK Championship og Welsh Open. I sistnevnte slo han Stephen Hendry 5&ndash;3 og nådde en åttendedelsfinale for første gang i karrieren. Gode resultater gjennom sesongen gjorde han at han steg på verdensrankingen til en plass innenfor de 48 beste, hvilket medførte at han trenger å vinne to kamper for å kvalifisere seg til turneringer.

Han kvalifiserte seg til VM for første gang i 2009, men tapte da i første runde. Året etter var han igjen kvalifisert og slo Marco Fu 10&ndash;9 i første runde, før han tapte for Neil Robertson med 12&ndash;13, etter å ha ledet med 6&ndash;0, 11&ndash;5 og 12&ndash;10.

## Referanser


## Eksterne lenker
*
Rødfyllgata

**Rødfyllgata** (nr. i år 1900: 11-31, 8-40) var ei gate i Vaterlandskvartalene i Oslo. Den var parallellgate til Elvegata og strakk seg fra krysset Tomtegata og Schweigaards bru til Karl den XIIs gate. Rødfyllgata 21 var en hjørnegård ved krysset Vognmannsgata og Søberggangen. Hotellet Oslo Plaza er i dag plassert i dette tidligere gatekrysset, mens Oslo Spektrum er reist over gatas nordvestlige løp.

Rødfyllgata var på 1700-tallet hovedgate i Vaterland og ble på den tida kalt Vaterlands Tvergate.

I perioden 1959-1970 ble mesteparten av bebyggelsen i Vaterlandskvartalene revet. Akerselva ble lagt i rør og Nylandsveien ble en dominerende bro over området. Hjørnegården Rødfyllgata 21 og Rødfyllgata 12 er begge gjenreist på Norsk Folkemuseum på Bygdøy i Oslo.

## Navnet
Vaterlandskvartalene opplevde gradvis forslumming på 1800- og 1900-tallet, og Rødfyllgata ble av enkelte spøkefugler assosiert med «fylla», alkoholmisbruket, som hadde en tendens til å sette sitt preg på området. Opphavet for navnet har nok antakelig heller sammenheng med Alunverket ved Ekebergskrenten der det ble produsert alun eller kaliumaluminiumsulfat. Brent alunskifer blir rød – og det antas at avgangen fra verket endte i nærheten av Rødfyllgata.

## Galleri

Rødfyllgata 12.jpg|Rødfyllgata 12 slik bygget sto før det ble revet og gjenreist på Norsk Folkemuseum.
Torvdirektørens kontor Parker - no-nb digifoto 20151118 00048 NB NS 895 016.jpg|Rødfyllgata 18 og 14.
Vaterland Kristiania kart 1860.jpg|Vaterland på bykart fra 1860


## Referanser


## Eksterne lenker
* Oslobilder.no har gallerier med motiv fra Rødfyllgata
Øyasletta

**Øyasletta** er et fotballstadion på Øyum i Orkdal, den brukes av fotballaget Svorkmo/NOI. Det brukes hovedsakelig som treningsbane, men også som kamparena.
Slania

***Slania*** er det andre studioalbumet fra sveitsiske folk metal-bandet Eluveitie. Det kom ut 15. februar 2008. Tittelen er et jentenavn Chrigel fant på en 2500 år gammel gravstein. Sangen «Inis Mona» er sannsynligvis den mest kjente fra albumet.

## Sporliste
# «Samon» – 1:48	  	
# «Primordial Breath» – 4:19	 
# «Inis Mona» – 4:09
# «Gray Sublime Archon» – 4:21	
# «Anagantios» – 3:21	
# «Bloodstained Ground» – 3:25 
# «The Somber Lay» – 4:00	
# «Slania's Song» – 5:41	 
# «Giamonios» – 1:22	
# «Tarvos» – 4:40	
# «Calling the Rain» – 5:06	
# «Elembivos» – 6:29
# «Samon» (Acoustic Version) – (1:27)
#:*Bonusspor på CD+DVD-versjon*

## Besetning
*Ivo Henzi – Gitar
*Rafi Kirder – Bass
*Meri Tadic – Fiolin, vokal
*Merlin Sutter – Trommer
*Chrigel Glanzmann – Vokal, mandola, fløyter, gaita, uilleann pipes, bodhrán
*Anna Murphy – Hurdy gurdy, vokal
*Sime Koch – Gitar
*Sevan Kirder – Fløyte, gaita

* Max og Leo Rutschmann, Marlo og Jil Boesiger, Ariana Schürmann, Tatjana Jud – Barnekor på «Slania's Song».
* Simon Solomon – Gitareffekt i outroen av «Elembivos».
*:Cover-bildet er av Manuel Vargas Lepiz og bildene i heftet er av Astrid Marquardt.

## Eksterne lenker
*
Vivi

**Vivi** er et kvinnenavn med flere opprinnelser. Det er:
* en kortform av navn som begynner på *Vi-* eller *Wi-*.
* et kjæleform av *[[Olivia]]*.

*Vivi* har norsk navnedag 28. april og finlandssvensk navnedag 2. mai.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Vivi Haug (f. 1936), norsk skuespiller
* Vivi-Ann Hilde, norsk forretningskvinne
* Vivi Ringnes, norsk kjemiker
* Vivi Stenberg, norsk journalist
* Vivi Sævik, norsk journalist

## Referanser


## Eksterne lenker
*
British International Helicopters

**British International Helicopter Services Limited** (tidligere Veritair Limited) er et britisk flyselskap med hovedkontor i Sherborne i Dorset.

Selskapet opererer sesongruter og helårsruter til St. Mary's lufthavn og Tresco heliport på Scillyøyene med to Sikorsky S-61 helikoptre fra sin hovedbase Penzance heliport.

En sekundær base opererer fra Plymouth lufthavn med to Eurocopter AS365 Dauphin 365N2 - helikoptre på vegne av Royal Navy Flag Officer Sea Training (FOST).

BIHL opererer også to Sikorsky S-61-helikoptre fra RAF Mount Pleasant på Falklandsøyene, der de benyttes for rutinemessig militærtransport og logistikkstøtte på øyene.

## Eksterne lenker
*
Eskild Jensen

**Eskild Jensen** (født 28. april 1925 i Oslo, død 1. april 2013) var en norsk sosialøkonom som var  statssekretær for statsminister Odvar Nordli fra 1976 til 1980. 

Jensen var veidirektør fra 1980 til 1992. I hans tid som toppleder i Statens Vegvesen ble miljøspørsmål mer sentrale enn før. Jensen stod bak «Veidirektørens pris for vakre veier» og var sentral i opprettelsen av Norsk vegmuseum. Jensen var med på lansering av planen om en bomring rundt Oslo for å redusere køproblemene i hovedstaden. 
## Krigsfangenskap
Fra april 1942 til april 1943 var han fengslet på Grini, resten av krigen var han fange i den tyske konsentrasjonsleiren Sachsenhausen utenfor Berlin. Grunnen var at han spredte den selvlagete avisen *BBC Norwegian Service*, basert på opplysninger fra illegal radiolytting. 17 år gammel ble han tatt og forhørt med tortur av Gestapo. Etter fangenskapet i Tyskland kom han tilbake til Norge med de hvite bussene fra svensk Røde Kors. Han har siden deltatt som tidsvitne på reiser med skoleelever til konsentrasjonsleirene Sachsenhausen og Auschwitz. Han har også sittet i styret for organisasjonen Hvite busser.

## Utdanning og tjeneste
Etter andre verdenskrig studerte Jensen sosialøkonomi. I studietiden hadde han 1948-1951 halvdagsjobb som pressesekretær på Statsministerens kontor. Han tok embetseksamen i 1952 og studerte deretter ved Harvard University i USA. Han ble så ansatt i Finansdepartementets økonomiske avdeling. Han var økonomisk rådgiver i Norges delegasjon ved NATO og OECD i Paris 1959–62. Fra 1962 til 1974 ledet han planavdelingen i NORAD og var stedfortredende direktør. Fra 1974 var han ekspedisjonssjef i Samferdselsdepartementet og ledet utredningsavdelingen der.

## Verv
* Medlem av eksekutivkomiteen i World Road Organisation (PIARC) i fire år. 
* Styremedlem i Transportøkonomisk institutt i 12 år, herav 8 år som styreleder. 
* Medlem av landsstyret i Den norske Turistforening (1977–82) og ordfører i rådet (1982–86)

Som pensjonist har Jensen blant annet bidratt i Frelsesarmeens arbeid med å finne personer med ukjent oppholdssted.

## Heder
* Kommandør av den svenske Vasaordenen
* Ridder av den danske Dannebrogordenen
* Vegsjefens stabbesteinorden

## Referanser


## Litteratur
* 

## Kilder
* Fødselsdagsomtale 85 år i Aftenposten Kultur 28. april 2010 side 14
* Olav Søfteland: *Eskild Jensen* Artikkel i Norsk biografisk leksikon

## Eksterne lenker
*
Hold My Hand (sang fra 1953)

**«Hold My Hand»** er en amerikansk populærmusikksang med melodi og tekst av Jack Lawrence og Richard Myers. Den ble skrevet i 1950, men først publisert i 1953.

Hitversjonen i 1953 var en innspilling med Don Cornell. Produsent var Bob Thiele.

Sangen var med i spillefilmen *[[Susan lå her i natt]]* (*Susan Slept Here*)og var nominert til 1954 Academy Award for Best Original Song.

Den har blitt spilt inn på plate av Stanley Black, Vicki Carr, Nat King Cole og Enoch Light.

Larry Cross med orkester har også spilt inn «Hold My Hand».

Arild Andresen, piano med gitar og bass spilte den inn i Oslo 11. mars 1955 som første melodi i medleyen «Klaver-Cocktail Nr. 2» sammen med «Just One More Chance» og «Dedicated to You». Medleyen ble utgitt på 78-platen His Master's Voice A.L.&nbsp;3513.

## Norsk versjon
Arne Bendiksen har skrevet en norsk tekst. På norsk bærer den tittelen «Hånd i hånd». I Norge ble den utgitt på 78-paten Harmoni 601.

### Innspilling
*Sølvi Wang med orkester. Utgitt på 78-platen His Master's Voice A.L. 3502 i 1955.

## Referanser


## Eksterne lenker
* Jack Lawrences fortelling om sangens historie
Svenska kulturfonden

**Svenska kulturfonden** er en organisasjon for støtte av finlandssvensk kultur og språk. Organisasjonen ble dannet i 1908 og eies av Svenska litteratursällskapet i Finland. Det er en paraplyorganisasjon for rundt 450 fond.

Svenska kulturfondens formål er å støtte svensk kultur og utdannelse, svensk språk og finlandssvensk virksomhet i Finland. I 2009 utdelte fondet 36 millioner euro til stipend og prosjektstøtte. Midlene ble delt ut til enkeltpersoner, arbeidgrupper, foreninger og samfunn. Av utdelingene går rundt 40 % til kunst og kultur, 20 % til utdannelse og 40 % til allmenn finlandssvensk virksomhet.

Fondenes kapital er brakt til veie gjennom innsamlinger og donasjoner. De største bidragene har kommet gjennom testamentariske gaver, og de tilhørende fondene bærer givernes navn.

## Eksterne lenker
* Nettsiden til Svenska kulturfonden
* ''Uppslagsverket Finland'', Svenska kulturfonden
Mecicobothriidae

* *[[Hexura]]*
* *[[Hexurella]]*
* *[[Mecicobothrium]]*
* *[[Megahexura]]*

**Mecicobothriidae** er en gruppe (familie) av edderkopper som tilhører den forholdsvis primitive gruppen Mygalomorphae.

## Utseende

Denne familien omfatter noen av de minste artene i gruppen mygalomorfe edderkopper. De fleste er mindre enn en centimeter lange, selv om noen blir opptil 2 centimeter. Som andre Mygalomorphae har de store chelicerer med giftklør som vender bakover. Hos hannen har disse to utvekster.
Kroppen er ikke påfallende hårete, gjerne rødlig på farge. Det ytterste paret med spinnvorter er svært lange og beinlignende, de holdes gjerne oppoverrettet. Bakkroppen har et ryggskjold.

## Levevis
Arten *Mecicobothrium thorelli* lever under steiner og stokker i skyggen av trær ved ferskvann. Den lager et nett med en flat del og en trakt under steiner e.l. Hunnene lever trolig tre år, hannene kortere.

## Utbredelse
Familien finnes bare i Amerika, fra det sørlige USA til Argentina.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe mygalomorfe edderkopper, Mygalomorphae
***** Overfamilie Atypoidea
****** Familie Mecicobothriidae Holmberg, 1882
******* Slekten *[[Hexura]]* Simon, 1884
******** *[[Hexura picea]]* Simon, 1884 — USA
******** *[[Hexura rothi]]* Gertsch & Platnick, 1979 — USA
******* Slekten *[[Hexurella]]* Gertsch & Platnick, 1979
******** *[[Hexurella apachea]]* Gertsch & Platnick, 1979 — USA
******** *[[Hexurella encina]]* Gertsch & Platnick, 1979 — Mexico
******** *[[Hexurella pinea]]* Gertsch & Platnick, 1979 — USA
******** *[[Hexurella rupicola]]* Gertsch & Platnick, 1979 — USA
******* Slekten *[[Mecicobothrium]]* Holmberg, 1882
******** *[[Mecicobothrium baccai]]* Lucas et al., 2006 — Brasil
******** *[[Mecicobothrium thorelli]]* Holmberg, 1882 — Argentina, Uruguay
******* Slekten *[[Megahexura]]* Kaston, 1972
******** *[[Megahexura fulva]]* (Chamberlin, 1919) — USA

## Litteratur
* Fernando, G. Costa & Fernando, Pérez-Miles. 1998. *Behavior, Life Cycle and Webs of Mecicobothrium thorelli (Araneae, Mygalomorphae, Mecicobothriidae)*. Journal of Arachnology Vol. 26, No. 3 (1998), pp.&nbsp;317–329 abstract

## Eksterne lenker
*
«Niña»

«**Niña**» var et av tre skip som Christofer Columbus tok med seg på sin første reise til Amerika. Vicente Yáñez Pinzón var kaptein på «Niña» under reisen til Amerika.
Whistler Sliding Centre

**The Whistler Sliding Centre** (**Centre des sports de glisse de Whistler** på fransk) er en bob-, aking- og skeletonbane i Whistler i Canada omtrent 125 kilometer nord for Vancouver.  Banen ble bygget til konkurransene i bob, aking og skeleton under Vinter-OL 2010 og ble påbegynt i 2004.

## Vinter-OL 2010
### Nodar Kumritashvili
Banen var åsted for flere ulykker under treningsløp i oppkjøringen til OL. Under en treningsøkt 12. februar døde den georgiske akeren Nodar Kumaritashvili av skadene han pådro seg i en krasj i banens siste sving. Med en hastighet på 143&nbsp;km/t kjørte han inn i siden på banen og ble kastet inn i en stålsøyle. Han døde på et lokalt sykehus kort tid etter. Det internasjonale akeforbundet kalte umiddelbart inn til et hastemøte etter hendelsen, og all annen trening ble avblåst for dagen. Kumaritashvilis lagkamerat, Levan Gureshidze, konkurrerte ikke. Han var på den offisielle startlisten for første heat, men trakk seg og fortalte de andre deltagerne at han ikke kunne fortsette. De resterende seks utøverne som representerte Georgia i lekene, ble i Vancouver for å konkurrere til ære for Kumaritashvili, mens Gureshidze fløy tilbake til Georgia for å sørge over tapet.

## Statistikk

## Rekorder

## Referanser


## Eksterne lenker
* FIBT bane-profil 
* 
* Official Report to the International Olympic Committee on the accident of Georgian athlete Nodar Kumaritashvili
Volvo Car Club Norway

**Volvo Car Club Norway** (VCCN) er den norske interesseorganisasjonen for Volvo biler og ble stiftet 8. desember 2009 av en gruppe Volvoentusiaster. 

Klubbens formål er å skape og ivareta et sosialt miljø, interesse, lidenskap og kunnskap rundt alle Volvomodeller. VCCN er en uavhengig organisasjon registrert i Brønnøysund-registeret. VCCN skal bidra til å styrke Volvomiljøet i Norge, gjennom samarbeid med andre klubber, aktører og bedrifter.

## Eksterne lenker
* Volvo Car Club Norway
Stuart Pettman

**Stuart Pettman** (født 24. april 1975 i Preston) er en engelsk profesjonell snookerspiller. Han har kvalifisert seg til verdensmesterskapet i snooker tre ganger, i 2003, 2004 og 2010.

Hans beste plassering i en rankingturnering er en semifinale i China Open 2009, som han spilte seg frem til etter å ha slått Mark Allen, Allister Carter og Graeme Dott. I de tre verdensmesterskapene han har spilt har han tapt i første runde med 2&ndash;10 for Mark Williams i 2003 og med den samme sluttstillingen for Stephen Hendry i 2004. I 2010 tapte han 1&ndash;10 for Ding Junhui. Hvilket innebærer at han i løpet av sine tre opptredener i VM har vunnet fem partier og tapt tretti.

Pettman la opp som profesjonell snookerspiller etter 2010/2011 sesongen.

## Referanser


## Eksterne lenker
*
A Dreamer’s Holiday

**«A Dreamer's Holiday»** er en amerikansk populærmusikksang med melodi av Mabel Wayne og tekst av Jim Gannon. Den ble publisert i 1949.

Hitversjoner av sangen ble spilt inn på plate av Perry Como og Buddy Clark.

Innspilluingen med Perry Como ble utgitt av RCA Victor Records med katalognumrene 20-3543 (78-plate) og 47-3036 (single).

Innspillingen med Buddy Clark ble utgitt av Columbia Records med katalognummer 38599.

## Norske versjoner
Egil Hagen har skrevet en norsk tekst. 
 

## Listeplasseringer
Comos versjon nådde Billboard-listen 14. oktober 1949 og lå der i 19 uker med nummer fire som høyeste plassering.

Clarks versjon nådde Billboard-listen 4. november 1949 og lå der i ti uker med nummer 15 som høyeste plassering. Den ble den siste listeplasserte hiten for Clark og nådde listene etter Clarks død i oktober.

## Referanser
Hoxton stasjon

**Hoxton** er en jernbanestasjon i London, England. Stasjonen ble åpnet for publikum 27. april 2010, og ligger på jernbanebrua Kingsland Viaduct nordøst for City. Stasjonen betjenes av tog på East London-linjen, en del av London Overground.

|}
My Foolish Heart (sang)

**«My Foolish Heart»** er en amerikansk populærmusikksang med melodi av Victor Young og tekst av Ned Washington. Den ble publisert i 1949.

Den ble introdusert av sangeren Martha Mears i spillefilmen *[[Hjertets veg]]* (*My Foolish Heart*) fra 1949.

Sangen mislyktes i å unnslippe kritikernes generelle slakt av filmen. Time skrev i sin anmeldelse: *«Ingenting oppveier den fordervelsen til slike tåreskvettende overdrivelser som bloop-bleep-bloopen til en sentimental ballade i lydsporet»*. (*«Nothing offsets the blight of such tear-splashed excesses as the bloop-bleep-bloop of a sentimental song on the sound track»*).Ikke dessto mindre ble sangen nominert til en Oscar, som den tapte for Frank Loessers «Baby, It's Cold Outside».

Sangen ble også en stor suksess med to versjoner listet på Top 30 på Billboard-listen. Versjonen til Gordon Jenkins  med Sandy Evans (sang) ble utgitt på platen Decca 24830. Den nådde Top 10 på listen. Versjonen til Billy Eckstine (Russ Case orch), utgitt på platen MGM Records 10623B, ble imidlertid en millionselger og tilbrakte 19 uker på listen med nummer seks som høyeste plassering.

Allan Jones w. Orchestra cond. by Frank Cordell spilte den inn i London  4. juli 1950. Den ble utgitt på His Master's Voice B&nbsp;9948, på His Master's Voice IP&nbsp;607 og på His Master's Voice A.L.&nbsp;3100.

Senere innspillinger av denne standarden har blitt gjort av tallrike artister, slik som Tony Bennett, Elkie Brooks, Bill Evans, Astrud Gilberto, Tom Jones, Carmen McRae, Oscar Peterson med Nelson Riddle, Frank Sinatra, Mel Tormé og Joe Williams med George Shearing.

Mer nylig har coverversjoner av sangen blitt gjort av pianistene Liz Story og Keith Jarrett, gitaristene John McLaughlin og John Abercrombie, Charlie Haden's Quartet West, sangerne Kurt Elling, Anne Hampton Callaway, Al Jarreau og Jane Monheit, a cappella-kvartetten The Idea of North samt skabandet The Positive Downside.

I 1963 nådde «My Foolish Heart» Top 100 i en doo-wopversjon med The Demensions.

I 2004 ble sangen spilt i *The Body in the Library*, en episode i TV-serien Marple.

## Norsk versjon
Aase Gjødsbøl Krogh har skrevet en norsk tekst. På norsk bærer den tittelen «Mitt dumme hjerte». Sølvi Wang m. Monn Sekstett har spilt inn sangen. Den ble utgitt på 78-platen HMV A.L.&nbsp;3090 i 1950.

## Referanser
Siem de Jong

**Siem de Jong** (født 28. januar 1989) er en sveitsiskfødt nederlandsk fotballspiller som spiller for De Graafschap. 

Hans bror er fotballspilleren Luuk de Jong.

De Jong startet sin fotballkarriere i amatørklubben DZC'68, og ble senere speidet på av den nåværende nederlandske klubben De Graafschap. Dette skjedde da han bare var 12 år gammel. Han spilte med De Graafschap til 2005, da han ble hentet til Ajax sitt berømte ungdomsakademi. 

Siem de Jong debuterte for Ajax sitt førstelag 26. september 2007. Dette var i en kamp mot Kozakken Boys. I hans debut i den nederlandske toppserien, mot Sparta Rotterdam, ble han også byttet inn, og han scoret utlikningsmålet på overtid. 

Våren 2010 var De Jong en viktig brikke på et Ajax lag i stort driv. Han scoret begge målene i Ajax sin 2-0 triumf i første finalekamp i cupen mot Feyenoord.

## Referanser


## Eksterne lenker
*
Taktisk seier

__NOTOC__
En **taktisk seier** er en seier der tapene til den beseirede oppveier tapene til seierherren. En taktisk seier kan også være en seier som resulterer i ingen vesentlige eller langsiktige gevinster. Det motsatte av en taktisk seier er en strategisk seier. Begrepet brukes ofte i politisk og militær sammenheng. Et **taktisk tap** refererer til det samme, men det brukes om den beseirede parten.

## Betydning
Storskala planlegging av mål kan kalles *[[strategi]]*, i motsetning til organisert håndtering av ressurser i mindre skala som kalles *[[taktikk]]*. Taktiske ressurser inkluderer blant annet soldater, kjøretøy, våpen og ammunisjon. Strategi kan være så altomfattende som en nasjonal politikk, mens taktikk kan være så enkelt som kampmanøvrene til en individuell soldat i en trefning med en fiendtlig soldat. Disse definisjonene kan bli utydelige når det gjelder storskala taktisk manøvrering av tropper i formasjoner på størrelse med divisjoner, eller strategiske mål til enheter på størrelse med kompanier for å utøve kontroll over viktige posisjoner. Nasjoner kan ha ulike strategiske mål for en konflikt og deres individuelle kampavdelinger kan selv da ledes til å tro på ulike målsettinger. Overlevelse på individuelt eller enhetlig nivå  kan bli et viktig mål i kampene. Forskjellige mål gjør begge parter i stand til å opprettholde moralen ved hjelp av seierserklæringer for å rettferdiggjøre krigens kostnader. Mange slag som involverer flere enheter inkluderer elementer av taktisk suksess for de to motstridende styrkene. Men det er ikke sikkert at disse individuelle taktiske seirene vil føre til at den militære styrken lykkes i akkurat det slaget eller i å oppnå konfliktens større mål.

## Eksempel
Et eksempel vil være slaget i Korallhavet. Slaget ble betraktet som en strategisk seier for de allierte fordi de stoppet en japansk invasjon, men japanerne mistet færre skip (de allierte mistet et hangarskip, en jager og en oljetanker mens japanerne mistet et lett hangarskip og en jager) og det ble derfor betraktet som en taktisk seier for Japan.

## Se også
*Strategisk seier
*Avgjørende seier

## Referanser


## Litteratur
* 
*
MewithoutYou

**MewithoutYou** var et amerikansk rockeband fra Philadelphia. Musikken deres var generelt dominert av talt vokal sammen med trommer, bass og gitar, men fra det tredje albumet er også andre instrumenter kommet til. Bandet bestod av vokalist Aaron Weiss, gitarist Michael Weiss, bassist Greg Jehanian og trommeslager Rickie Mazzotta. 

## Referanser


## Eksterne lenker
* 
* 
*
Strategisk seier

En **strategisk seier** er en seier som gir betydelig og/eller langsiktig fordel til seierherren og påvirker (i negativ forstand) fiendens evne til å føre en krig. Når en historiker generelt snakker om en militær seier, er det vanligvis en strategisk seier han refererer til. Begrepet brukes først og fremst i militær sammenheng, men kan også gjelde seire innen andre fagområder. En taktisk seier er det motsatte av en strategisk seier.  Et **strategisk tap** refererer til det samme, men det brukes om den beseirede parten.

## Eksempler
Under den amerikanske borgerkrigen kjempet for eksempel Unionen og Konføderasjonen mot hverandre i slaget ved Antietam. Taktisk sett endte slaget uavgjort. Begge arméene mistet omtrent like mange soldater, men slaget stoppet den konfødererte invasjonen og var dermed en strategisk seier for unionsstyrkene. Andre eksempler inkluderer slaget i Korallhavet, slaget om Kyiv (1941) og slaget om Moskva, alle under andre verdenskrig. 

## Se også
*Taktisk seier
*Avgjørende seier
Vartislav VII av Pommern

**Vartislav VII** (polsk *Warcisław*) (født ca 1363/1365, død ca 1394/1395) var hertug av Pommern.

Han var sønn av Bogislav V, bror av Elisabeth av Pommern, Casimir IV og Bogislav VIII. Vartislav giftet seg i 1380 med Maria av Mecklenburg, datter til Henrik Bøddelen av Mecklenburg. Vartislav og Maria fikk barna Erik av Pommern (opprinnelig het han *Bogislav*) og Katarina av Pommern.

## Referanser
Zhang Anda

**Zhang Anda** (født 25. desember 1991) er en kinesisk profesjonell snookerspiller.

Anda debuterte på main touren i 2009/2010-sesongen etter å ha kvalifisert seg gjennom å ha vunnet det asiatiske U-21 mesterskapet. I snookersesongen bor han i Romford i England.

Han klarte ikke å kvalifisere seg til noen av de fem første rankingturneringene i sesongen, men spilte seg to ganger frem til nest siste kvalifiseringsrunde. Han kvalifiserte seg imidlertid til verdensmesterskapet i snooker etter å ha vunnet fire kamper, blant annet mot veteranen John Parrott. I løpet av kvalifiseringsturneringen gjorde han fem serier over hundre poeng, som var hans fem første. To av disse kom i de to siste partiene av siste den kvalifiseringskampen mot Ricky Walden.

Anda ble den fjerde kinesiske spilleren som har kvalifisert seg til verdensmesterskapet i Crucible Theatre og var også den yngste spilleren og den med lavest rangering (nummer 71) i VM 2010.

I trekningen til mesterskapet ble Anda trukket til å møte den syvdobbelte verdensmesteren Stephen Hendry i første runde. Anda tapte 9&ndash;10, til tross for at han hadde ledet 9&ndash;7.

## Referanser


## Eksterne lenker
*
Maria av Mecklenburg

**Maria av Mecklenburg** (født mellom 1363 og 1365, død etter 13. mai 1402) var hertuginne av Pommern.

Hun var datter av hertug Henrik III av Mecklenburg (død 1383) og den danske prinsessen Ingeborg (død 1370), datter av Valdemar Atterdag. 

Maria giftet seg i 1380 med hertug Vartislav VII av Pommern og fikk med ham sønnen Bogislav, mer kjent som den nordiske unionskungen Erik av Pommern, og datteren Katarina (ca 1390-1426), gift med pfalzgreve Johan av Pfalz. Maria var arveberettiget etter sin moster, unionsdronningen Margrete I.

## Referanser
Bibelgaven

***Bibelgaven*** har siden 1961 vært hovedorganet til Det Norske Bibelselskap. Magasinet het fram til 2013 ***Nytt om Bibelen***.

Bladet har hovedfokus på Bibelselskapets internasjonale misjonsarbeid, og utkommer fire ganger i året. Utgaver siden 2001 er tilgjengelig for nedlastning i PDF-format.

## Eksterne lenker
* ''Bibelgaven''
Katarina av Pommern

**Katarina av Pommern** (ca 1390 i Rügenwalde, død  12. mars 1426 i Kloster Gnadenburg i Neumarkt in der Oberpfalz) var datter av hertug Vartislav VII av Pommern og Maria av Mecklenburg.

Katarina giftet seg i København 15. august 1407 med pfalzgreve Johan av Pfalz (ca 1383&ndash;1443). Paret hadde sønnen Kristoffer av Bayern (1416–1448), som ble nordisk unionskonge fra 1440/42 til 1448.

## Referanser
Erik II av Slesvig

**Erik II av Slesvig** (født ca 1288, død 12. mars 1325) var eneste ektefødte sønn av hertug Valdemar 4. Erikssøn, og var 1312-1325 hertug av Sønderjylland. Han ble begravet i Schleswig domkirke i Slesvig by.

Erik 2. giftet seg i 1313 med Adelheid Heinrichsdatter av Holsten-Rendsborg (død januar 1350). Sammen fik de sønnen Valdemar i 1314/15, som ble konge i Danmark i 1326, og datteren Helvig, som i 1340 ble gift med kong Valdemar Atterdag.

## Referanser


## Kilder
* Dansk biografisk leksikon, bd. 6, København 1935
* Diplomatarium Danicum II, 6, nr. 437 (Warnemünde 1312), København 1948
* Diplomatarium Danicum II, 7, nr. 81 (Horsens 1313), København 1956
* Lars N. Henningsen og Hans Schultz Hansen: "Sønderjylland" og "Slesvig" i Sønderjyllands årbøger 1997, Haderslev u.å.
* H.V. Gregersen: Slesvig og Holsten indtil 1830, København 1981
Re (album)

***Re*** er den meksikanske alternativ rock-gruppa Café Tacvbas andre studioalbum. Det ble lagt ut for salg 22. juli 1994. Albumet regnes som gruppas beste, og et av de viktigste albumene i meksikansk musikkhistorie. Det solgte til gull i Mexico, med over 40&nbsp;000 solgte eksemplarer. Den mest kjente låta fra Re er «La Ingrata». Navnet på albumet kommer fra tona re.

## Sporliste
# «El Aparato»
# «La Ingrata»
# «El Ciclón»
# «El Borrego»
# «Esa Noche»
# «24 Horas»
# «Ixtepec»
# «Trópico de Cáncer»
# «El Metro»
# «El Fin de la Infancia»
# «Madrugal»
# «Pez»
# «Verde»
# «La Negrita»
# «El Tlatoani del Barrio»
# «Las Flores»
# «La Pinta»
# «El Baile y el Salón»
# «El Puñal y el Corazón»
# «El Balcón»

## Singler
* «El Ciclón»
* «La Ingrata»
* «Las Flores»
* «El Baile y el Salón»

## Eksterne lenker
*
Rabac

**Rabac** er en landsby som ligger på halvøya Istria i Kroatia. Byen er rundt 40 kilometer unna Pula og fem kilometer fra Labin.

I nærheten av Rabac finnes middelalderbyer som Pićan, Gračišće, Paz og Boljun.

Skråningene av Učka gir muligheter for fotturer, og lenger sør, ved Skitača med utsikt over Kvarner, foruten fotturer og trekking det er muligheter for andre idretter som klatring, ridning og terrengsykling.

## Eksterne lenker
*